9 નવેમ્બર 1947ના રોજ સરકારે જૂનાગઢ પર કબજો જમાવ્યો. જોશીલા સ્વગત સાથે 13 નવેમ્બરના રોજ સરદાર પટેલે જૂનાગઢની મુલાકાત લીધી. તેમણે જૂનાગઢની બહાઉદ્દીન કોલેજમાં જાહેર સભાને સંબોધી લોકોને ખાતરી આપી કે ભારત તેમની ઈચ્છાનું ધ્યાન રાખશે. લોકોને જ પૂછવામાં આવ્યું કે તેમણે ભારતમાં રહેવું છે કે પાકિસ્તાનમાં. ભારમાં રહેવાની તરફેણમાં 10,000થી પણ વધુ હાથ ઉંચા થયા હતા. બાદમાં સરદાર પટેલ પ્રભાસ પાટણ ખાતે સોમનાથના મંદિરની મુલાકાતે ગયા. દેખીતી રીતે જ તેઓ મંદિરની નબળી પડી ગયેલ સ્થિતિ, અવગણના અને અવ્યવસ્થાપણાનું નિરીક્ષણ કરવા ગયા હતા. તેમણે મંદિરના મૂળ વૈભવના પુનરુત્થાનનો તાત્કાલિક પ્રસ્તાવ મૂક્યો હતો.